വെള്ളം തരുന്ന കൈക്ക് കടിക്കുന്നവര് ടണ്കണക്കിന് അറവുമാലിന്യം ജലത്തില് കലരുന്നുണ്ട് േകാട്ടയം: സംരക്ഷിക്കേണ്ടവര് തന്നെ കഴുത്തുഞെരിച്ച് കൊല്ലുന്ന ദുര്ഗതിയാണ് മീനച്ചിലാറിന്. ജില്ലയുടെ ഭൂരിഭാഗം മേഖലകളുടെയും ദാഹമകറ്റുന്ന മീനച്ചിലാറിെന മനുഷ്യ നിര്മിത ദ്രോഹങ്ങള് തന്നെയാണ് മലിനമാക്കി മാറ്റുന്നത്. ഒഴുകിത്തുടങ്ങുേമ്ബാള് തന്നെ തേയിലത്തോട്ടങ്ങളിലെ കീടനാശിനികളും റിസോര്ട്ടുകളിലെ മാലിന്യവും നദിക്കൊപ്പം ചേരുന്നു. പിന്നെ അവസാനിക്കുവോളം നാട്ടുകാരാല് നദി മലിനപ്പെട്ടുകൊണ്ടേയിരിക്കുന്നു. മീനച്ചിലുകാരെന്ന് അഭിമാനത്തോടെ പറയുന്നവര് തന്നെ, കൈവഴികളുമെല്ലാം തോടുകളും മാലിന്യം മറവുചെയ്യാനുള്ള സ്ഥലങ്ങളാക്കി മാറ്റുന്നു. മഴക്കാലമാകുമ്ബോള് പ്ലാസ്റ്റിക് കൂടുകളില് തള്ളുന്ന അവശിഷ്ടങ്ങളെല്ലാം നദിയില് എത്തുന്നു. മാലിന്യ സംസ്കരണത്തിനുള്ള ശാസ്ത്രീയ മാര്ഗങ്ങളൊന്നും നടപ്പാക്കാതെ മീനച്ചിലാര് മാലിന്യം തള്ളാനുള്ള ഇടമാക്കി മാറ്റുന്ന തദേശസ്ഥാപനങ്ങളും നദിയെ ഇല്ലാതാക്കുന്നവരുടെ പട്ടികയില് മുന്നിരയിലുണ്ട്. ഈരാറ്റുപേട്ട, പാലാ, ഏറ്റുമാനൂര്, കോട്ടയം മുനിസിപ്പാലിറ്റി പ്രദേശങ്ങളില്നിന്ന് പ്ലാസ്റ്റിക്കും വിസര്ജ്യങ്ങളുമുള്പ്പെടെ ഖരമാലിന്യം വന്തോതില് ആറ്റിലേക്ക് തള്ളുന്നുണ്ട്. കോട്ടയത്തെയും പാലായിലെയും പൊതു ഓടകള് അവസാനിക്കുന്നതും ആറിലാണ്. വലിയ സ്ഥാപനങ്ങള് പോലും മാലിന്യം തള്ളുന്നതിന് രഹസ്യ ക്രമീകരണങ്ങള് ഒരുക്കിയിട്ടുണ്ട്. പലരും മാലിന്യ ട്രീറ്റ്മെന്റുകള് സ്ഥാപിച്ചിട്ടുണ്ടെങ്കിലും ഇത് പ്രവര്ത്തിപ്പിക്കാതെ ആറിലേക്ക് ഒഴുക്കുന്നു. ടണ്കണക്കിന് അറവുമാലിന്യവും ജലത്തില് കലരുന്നുണ്ട്. കക്കൂസ് മാലിന്യത്തിനൊപ്പം വര്ക്ഷോപ്, സര്വിസ് സ്റ്റേഷന്, വ്യാപാരസ്ഥാപന, ഫാക്ടറി മാലിന്യം എന്നിവയും ആറ്റിലേക്ക് ഒഴുക്കിവിടുന്നത് തുടരുകയാണ്. എന്നാല്, അധികൃതര് ഒന്നും അറിയാത്തതായി നടിക്കുകയാണ്. നദിയുടെ പുറമ്ബോക്കില് കൃഷിയിറക്കുന്നവര് പുല്ല് കരിക്കാനായി ഉപയോഗിക്കുന്ന അതിതീവ്ര രാസവസ്തുക്കളും ഒഴുകിയിറങ്ങുന്നത് ആറിലേക്കാണ്. നാടന് മത്സ്യസമ്ബത്ത് പേരിലൊതുങ്ങിയ പുഴയില് പലയിടത്തും മീനുകള് ചത്തുപൊങ്ങുന്നതും പതിവായി. നിരന്തരം നാട്ടുകാര് മാലിന്യം തള്ളുന്ന ഈ പുഴയിലെ വെള്ളം തന്നെയാണ് കുടിവെള്ളമായി എത്തുന്നുവെന്നതും മറ്റൊരു കൗതുകമാണ്. മീനച്ചലാറിനെ ആശ്രയിച്ച് ജില്ലയില് നിരവധി കുടിവെള്ള പദ്ധതികളാണ് പ്രവര്ത്തിക്കുന്നത്. മീനച്ചിലാറിനെ ജലസമൃദ്ധമായി നിലനിര്ത്താന് ലക്ഷ്യമിട്ടായിരുന്ന തടയണകള് നിര്മിച്ചതെങ്കിലും അവയും മാലിന്യക്കോട്ടകളാകുന്നു. തുടരും